Filmen hadde USA-premiere den 11. desember 2020. Traileren fra filmen var tilgjengelig på YouTube fra 10. november 2020, noe som førte til anklager om at skuespillerne ikke snakket med autentiske irske aksenter og fremstilte stereotyper i stedet for troverdige irske rollefigurer. Regissør Shanley imøtegikk kritikken ved å si at ingen ville forstått noen av replikkene dersom rollefigurene hadde snakket slik som hans egne familiemedlemmer snakker, og at "for å nå ut til et globalt publikum er man nødt til å lempe på den irske aksenten".